Številka: 1100-2/2024/15

Datum: 22. 10. 2024

Ministrstvo za vzgojo in izobraževanje na podlagi 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23), Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24), Proračuna Republike Slovenije za leto 2024 (Uradni list RS, št. 150/22 in 123/23), Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24) in Pravilnika o dodeljevanju štipendij za področje vzgoje in izobraževanja (Uradni list RS, št. 35/22, 9/24 in 13/24 - popr.) objavlja

**Javni razpis za** **dodelitev štipendij študentom pedagoških študijskih programov v študijskem letu 2024/25**

1. **Predmet in namen razpisa**
	1. SKLOP A: Kandidati, ki z ministrstvom nimajo sklenjene pogodbe o štipendiranju za pedagoški študijski program

Ministrstvo za vzgojo in izobraževanje, Masarykova 16, 1000 Ljubljana (v nadaljevanju besedila: ministrstvo), razpisuje štipendije za študente, ki niso v delovnem razmerju ali prijavljeni kot iskalci zaposlitve na Zavodu RS za zaposlovanje, in so v študijskem letu 2024/25 vpisani v:

A.

* univerzitetni študijski program prve stopnje dvopredmetni učitelj – smer fizika, matematika, računalništvo, tehnika ali kemija, Pedagoška fakulteta Univerze v Ljubljani;

B.

* enovit magistrski študijski program druge stopnje pedagoška matematika, Fakulteta za matematiko in fiziko Univerze v Ljubljani;
* enovit magistrski študijski program druge stopnje predmetni učitelj – smer izobraževalna fizika, izobraževalna kemija, izobraževalna matematika, izobraževalno računalništvo ali izobraževalna tehnika, Fakulteta za naravoslovje in matematiko Univerze v Mariboru;

C.

* magistrski študijski program druge stopnje pedagoška fizika, Fakulteta za matematiko in fiziko Univerze v Ljubljani;
* magistrski študijski program druge stopnje izobraževalna matematika ali izobraževalna tehnika, Fakulteta za naravoslovje in matematiko Univerze v Mariboru;
* magistrski študijski program druge stopnje poučevanje, smer predmetno poučevanje (eno predmetno področje: matematika, fizika, kemija; dve predmetni področji: matematika, fizika, kemija, tehnika, računalništvo), Pedagoška fakulteta Univerze v Ljubljani;
* magistrski študijski program druge stopnje kemijsko izobraževanje, Fakulteta za kemijo in kemijsko tehnologijo Univerze v Ljubljani;
* magistrski študijski program druge stopnje socialna pedagogika, Pedagoška fakulteta Univerze v Ljubljani;
* magistrski študijski program druge stopnje specialna in rehabilitacijska pedagogika, Pedagoška fakulteta Univerze v Ljubljani;
* magistrski študijski program druge stopnje logopedija in surdopedagogika, Pedagoška fakulteta Univerze v Ljubljani;
* magistrski študijski program druge stopnje inkluzija v vzgoji in izobraževanju, Pedagoška fakulteta Univerze v Mariboru;
* magistrski študijski programi druge stopnje inkluzivna pedagogika, Pedagoška fakulteta Univerze na Primorskem;
* magistrski študijski program druge stopnje socialna pedagogika, Pedagoška fakulteta Univerze na Primorskem.
	1. SKLOP B: Kandidati, ki imajo z ministrstvom sklenjeno pogodbo o štipendiranju

Ministrstvo v sklopu B razpisuje štipendije za štipendiste, ki niso v delovnem razmerju ali prijavljeni kot iskalci zaposlitve na Zavodu RS za zaposlovanje, in imajo sklenjeno pogodbo o štipendiranju na podlagi Javnega razpisa za dodelitev štipendij študentom pedagoških študijskih programov s področja naravoslovja in tehnike v študijskem letu 2022/23, ki je bil objavljen v Uradnem listu RS št. 38/22 dne 18. 3. 2022, ali Javnega razpisa za dodelitev štipendij študentom pedagoških študijskih programov v študijskem letu 2023/24, ki je bil objavljen v Uradnem listu RS št. 17/23 dne 10. 2. 2023 in spremenjen v Uradnem listu RS št. 58/23 dne 26. 5. 2023 (v nadaljevanju: predhodni razpis).

1.3. Namen in cilj razpisa

Namen Javnega razpisa za dodelitev štipendij študentom pedagoških študijskih programov v študijskem letu 2024/25 (v nadaljevanju: javni razpis) je spodbujanje mladih za izobraževanje v tistih pedagoških študijskih programih za pridobitev izobrazbe, po katerih se izobražujejo za opravljanje poklicev, za katere je zaznati neskladje med trenutnim in prihodnjim obsegom razpoložljivega kadra ter predvidenim obsegom delovnih mest na področju vzgoje in izobraževanja. Namen dodeljevanja štipendij v sklopu B je poleg navedenega tudi krepitev ugleda pedagoških poklicev z izkazovanjem cenjenosti ter s tem dvigovanje spoštovanja in vrednotenja pedagoških poklicev v družbi.

Cilj javnega razpisa v sklopu A je dodeliti 300 štipendij, od tega predvidoma 225 štipendij za kandidate, vpisane v univerzitetni študijski program prve stopnje dvopredmetni učitelj – smer fizika, matematika, računalništvo, tehnika ali kemija, Pedagoška fakulteta Univerze v Ljubljani, enovit magistrski študijski program druge stopnje pedagoška matematika, Fakulteta za matematiko in fiziko Univerze v Ljubljani, enovit magistrski študijski program druge stopnje predmetni učitelj – smer izobraževalna fizika, izobraževalna kemija, izobraževalna matematika, izobraževalno računalništvo ali izobraževalna tehnika, Fakulteta za naravoslovje in matematiko Univerze v Mariboru, magistrski študijski program druge stopnje pedagoška fizika, Fakulteta za matematiko in fiziko Univerze v Ljubljani, magistrski študijski program druge stopnje izobraževalna matematika ali izobraževalna tehnika, Fakulteta za naravoslovje in matematiko Univerze v Mariboru, magistrski študijski program druge stopnje poučevanje, smer predmetno poučevanje (eno predmetno področje: matematika, fizika, kemija; dve predmetni področji: matematika, fizika, kemija, tehnika, računalništvo), Pedagoška fakulteta Univerze v Ljubljani ali magistrski študijski program druge stopnje kemijsko izobraževanje, Fakulteta za kemijo in kemijsko tehnologijo Univerze v Ljubljani (v nadaljevanju besedila: skupina naravoslovje) ter predvidoma 75 štipendij za kandidate, vpisane v magistrski študijski program druge stopnje socialna pedagogika, Pedagoška fakulteta Univerze v Ljubljani, magistrski študijski program druge stopnje specialna in rehabilitacijska pedagogika, Pedagoška fakulteta Univerze v Ljubljani, magistrski študijski program druge stopnje logopedija in surdopedagogika, Pedagoška fakulteta Univerze v Ljubljani, magistrski študijski program druge stopnje inkluzija v vzgoji in izobraževanju, Pedagoška fakulteta Univerze v Mariboru, magistrski študijski program druge stopnje inkluzivna pedagogika, Pedagoška fakulteta Univerze na Primorskem ali magistrski študijski program druge stopnje socialna pedagogika, Pedagoška fakulteta Univerze na Primorskem (v nadaljevanju besedila: skupina programov s področja posebnih potreb).

Cilj javnega razpisa v sklopu B je dodeliti predvidoma 50 štipendij kandidatom, ki že imajo sklenjeno pogodbo o štipendiranju na podlagi predhodnih razpisov, z namenom izenačitve višine štipendije, ki jo že prejemajo, z višino štipendije, ki se bo podelila kandidatom, prijavljenim na sklop A tega javnega razpisa.

1. **Pogoji za prijavo**

Prijava na javni razpis mora biti skladna s predmetom in namenom javnega razpisa. Za prvi letnik, drugi letnik, tretji letnik, četrti letnik ali peti letnik študija v študijskem programu, ki je predmet štipendiranja v skladu s tem razpisom, se štipendija izplačuje le enkrat.

* 1. SKLOP A

Kandidat iz 1.1. točke tega javnega razpisa mora izpolnjevati naslednje pogoje:

1. bo v študijskem letu 2024/25 vpisan v prvi letnik, drugi letnik, tretji letnik, četrti letnik ali peti letnik enega od pedagoških študijskih programov za pridobitev izobrazbe iz 1.1. točke tega javnega razpisa,
2. ni v delovnem razmerju oziroma ne opravlja samostojne registrirane dejavnosti,
3. ni prijavljen kot iskalec zaposlitve na Zavodu RS za zaposlovanje,
4. hkrati ne prejema kadrovske štipendije,
5. bo s končanim študijskim programom za pridobitev izobrazbe, za katerega kandidira za štipendijo, pridobil višjo raven izobrazbe od že pridobljene
6. z ministrstvom nima sklenjene pogodbe o štipendiranju v skladu s točko 1.2. javnega razpisa.

Če bo kandidatu dodeljena štipendija po tem javnem razpisu, bo moral celoten čas prejemanja štipendije izpolnjevati pogoje iz tega javnega razpisa, pod katerimi mu je bila štipendija dodeljena. Kandidatu lahko štipendija miruje ali preneha skladno z 10. točko javnega razpisa.

Kandidat je od oddaje prijave do izdaje sklepa o izboru ali ne izboru dolžan pisno obveščati ministrstvo o vseh spremembah, ki bi lahko vplivale na izid odločitve o dodelitvi štipendije po tem javnem razpisu v roku sedmih (7) dni od dneva, ko izve za tako spremembo.

* 1. SKLOP B

Kandidat iz 1.2. točke tega javnega razpisa mora izpolnjevati naslednje pogoje:

1. bo v študijskem letu 2024/25 vpisan v prvi letnik, drugi letnik, tretji letnik, četrti letnik ali peti letnik enega od pedagoških študijskih programov za pridobitev izobrazbe iz 1.1. točke tega javnega razpisa,
2. ni v delovnem razmerju oziroma ne opravlja samostojne registrirane dejavnosti,
3. ni prijavljen kot iskalec zaposlitve na Zavodu RS za zaposlovanje,
4. hkrati ne prejema kadrovske štipendije,
5. bo s končanim študijskim programom za pridobitev izobrazbe, za katerega kandidira za štipendijo, pridobil višjo raven izobrazbe od že pridobljene,
6. ima z ministrstvom sklenjeno pogodbo o štipendiranju v skladu s točko 1.2. javnega razpisa.

Kandidat iz 1.2. točke tega javnega razpisa bo moral celoten čas prejemanja štipendije izpolnjevati pogoje javnega razpisa, na osnovi katerega mu je bila dodeljena štipendija. V primeru, da kandidat v študijskem izpolnjuje zgoraj navedene pogoje, vendar je v isti letnik vpisan ponovno in ima v skladu s sklenjeno pogodbo pravico do mirovanja štipendije, mu je štipendija v skladu s tem razpisom lahko dodeljena, a se v času mirovanja ne izplačuje.

S kandidatom iz 1.2. točke tega javnega razpisa bo sklenjena nova štipendijska pogodba, s katero bodo prevzete medsebojne pravice in obveznosti, ki izhajajo iz že sklenjene štipendijske pogodbe, in določene medsebojne pravice ter obveznosti na podlagi tega javnega razpisa.

1. **Višina sredstev**

Sredstva so zagotovljena v proračunu Republike Slovenije za leti 2024 in 2025, od tega:

* namenjena štipendijam iz sklopa A, v okvirni višini največ do 1.260.000,00 EUR (180.000,00 EUR za leto 2024 in 1.080.000,00 EUR za leto 2025), ter
* namenjena štipendijam iz sklopa B, v okvirni višini največ do 70.000,00 EUR (10.000,00 EUR za leto 2024 in 60.000,00 EUR za leto 2025).

Štipendija za posameznega kandidata iz 1.1. točke tega javnega razpisa znaša 300,00 EUR mesečno, za posameznega kandidata iz 1.2. točke razpisa pa 100,00 EUR mesečno. Štipendija za eno študijsko leto je dvanajstmesečna štipendija.

Izplačevanje štipendije na podlagi javnega razpisa je vezano na proračunske zmogljivosti ministrstva. Ministrstvo si pridržuje pravico, da glede na razpoložljiva sredstva po posameznih proračunskih letih izbranim prijaviteljem predlaga prilagoditev dinamike plačevanja. Če se izbrani prijavitelj ne strinja s predlogom ministrstva, se šteje, da odstopa od vloge, v primeru sklenjene pogodbe o štipendiranju pa odstopa od pogodbe.

1. **Obvezna vsebina prijave**
2. SKLOP A

Prijava kandidatov iz 1.1. točke tega javnega razpisa, vpisanih v študijske programe, navedene pod črkama A in B 1.1. točke javnega razpisa, mora vsebovati:

Kandidati, ki so vpisani v prvi letnik morajo priložiti:

1. v celoti izpolnjen in lastnoročno podpisan Obrazec za prijavo na javni razpis, ki je priloga 1 in je del razpisne dokumentacije,
2. fotokopijo uradnega potrdila o vpisu v študijski program, za katerega želi kandidat pridobiti štipendijo,
3. fotokopijo spričevala o splošni ali poklicni maturi,
4. fotokopijo obvestila o uspehu pri splošni ali poklicni maturi,
5. fotokopiji letnih spričeval 3. in 4. letnika srednješolskega izobraževanja ter
6. fotokopije dokazil o izjemnih dosežkih na državnih in mednarodnih tekmovanjih.

Kandidati, ki so vpisani v drugi, tretji ali četrti letnik magistrskega študijskega programa za pridobitev izobrazbe prve stopnje in kandidati vpisani v drugi, tretji, četrti ali peti letnik enovitega magistrskega študijskega programa druge stopnje morajo priložiti:

1. v celoti izpolnjen in lastnoročno podpisan Obrazec za prijavo na javni razpis, ki je priloga 1 in je del razpisne dokumentacije,
2. fotokopijo uradnega potrdila o vpisu v študijski program, za katerega želi kandidat pridobiti štipendijo,
3. fotokopije potrdil o opravljenih študijskih obveznostih že opravljenih letnikov študijskega programa za pridobitev izobrazbe prve stopnje oziroma enovitega magistrskega študijskega programa druge stopnje ter
4. fotokopije dokazil o izjemnih dosežkih na državnih in mednarodnih tekmovanjih.

Prijava kandidatov iz 1.1. točke tega javnega razpisa, vpisanih v študijske programe, navedene pod črko C 1.1. točke javnega razpisa, mora vsebovati:

Kandidati, ki so vpisani v prvi letnik morajo priložiti:

1. v celoti izpolnjen in lastnoročno podpisan Obrazec za prijavo na javni razpis, ki je priloga 1 in je del razpisne dokumentacije,
2. fotokopijo uradnega potrdila o vpisu v študijski program, za katerega želi kandidat pridobiti štipendijo,
3. fotokopijo diplome ali potrdila o diplomiranju študijskega programa za pridobitev izobrazbe prve stopnje,
4. fotokopijo potrdila o opravljenih študijskih obveznostih študijskega programa za pridobitev izobrazbe prve stopnje ter
5. fotokopije dokazil o izjemnih dosežkih na državnih in mednarodnih tekmovanjih.

Kandidati, ki so vpisani v drugi letnik morajo priložiti:

1. v celoti izpolnjen in lastnoročno podpisan Obrazec za prijavo na javni razpis, ki je priloga 1 in je del razpisne dokumentacije,
2. fotokopijo potrdila o opravljenih študijskih obveznostih prvega letnika magistrskega študijskega programa druge stopnje ter
3. fotokopije dokazil o izjemnih dosežkih na državnih in mednarodnih tekmovanjih.
4. SKLOP B

Prijava kandidatov iz 1.2. točke tega javnega razpisa mora vsebovati:

1. v celoti izpolnjen in lastnoročno podpisan Obrazec za prijavo na javni razpis, ki je priloga 1 in je del razpisne dokumentacije,
2. fotokopijo uradnega potrdila o vpisu v študijski program, za katerega želi kandidat pridobiti štipendijo,
3. fotokopije potrdil o opravljenih študijskih obveznostih že opravljenih letnikov študijskega programa za pridobitev izobrazbe prve stopnje oziroma enovitega magistrskega študijskega programa druge stopnje oziroma opravljenih študijskih obveznosti prvega letnika magistrskega študijskega programa druge stopnje ter
4. fotokopije dokazil o izjemnih dosežkih na državnih in mednarodnih tekmovanjih.
5. **Rok za oddajo prijav, način predložitve in opremljenost prijav**

Prijave se oddajo v zaprti ovojnici osebno ali po pošti na naslov: Ministrstvo za vzgojo in izobraževanje, Masarykova cesta 16, 1000 Ljubljana, s pripisom »NE ODPIRAJ – PRIJAVA NA JAVNI RAZPIS ŠTIPENDIJE 2024/25«, ter z imenom, priimkom in polnim naslovom kandidata. za sklop A najkasneje do 30. 10. 2024, za sklop B pa najkasneje do 15. 11. 2024. Primer pravilno označene ovojnice je priloga 2 in je del razpisne dokumentacije. Prijava kandidatov iz točke 1.1. točke javnega razpisa se šteje za pravočasno, če najkasneje do 30. 10. 2024 prispe v vložišče Ministrstva za vzgojo in izobraževanje, Masarykova cesta 16, 1000 Ljubljana, oziroma je oddana priporočeno po pošti najkasneje na zadnji dan prijave, t. j. 30. 10. 2024. Prijava kandidatov iz točke 1.2. točke javnega razpisa se šteje za pravočasno, če najkasneje do 15. 11. 2024 prispe v vložišče Ministrstva za vzgojo in izobraževanje, Masarykova cesta 16, 1000 Ljubljana, oziroma je oddana priporočeno po pošti najkasneje na zadnji dan prijave, t. j. 15. 11. 2024.

**Nepravočasno prispelih prijav oziroma prijav v neustrezno označenih ovojnicah razpisna komisija ne bo obravnavala in bodo zavržene**.

1. **Odpiranje prijav, preverjanje popolnosti prijav in izpolnjevanja razpisnih pogojev**

Prijave bo odprla in ocenila razpisna komisija za izvedbo postopka javnega razpisa, ki jo imenuje minister za vzgojo in izobraževanje (v nadaljevanju besedila: razpisna komisija). Ker se pričakuje večje število prijav, odpiranje prijav ne bo javno. Prijave se bodo predvidoma 6. 11. 2024 in
21. 11. 2024 odpirale v prostorih ministrstva v prisotnosti članov razpisne komisije. Pri odpiranju prijav razpisna komisija ugotavlja njihovo popolnost. Prijava je formalno popolna, če so predloženi vsi dokumenti, določeni kot obvezni v 4. točki javnega razpisa. V fazi preverjanja formalne popolnosti prijav se lahko opravi tudi preverjanje izpolnjevanja določenih razpisnih pogojev, če to pripomore k ekonomičnosti izvedbe postopka javnega razpisa.

Razpisna komisija bo v roku osmih (8) dni od odpiranja prijav pisno pozvala k dopolnitvi prijave tiste kandidate, katerih prijave niso popolne. Ob morebitnih netočnih, nejasnih oziroma nepopolnih podatkih v bistvenih elementih prijave bo razpisna komisija kandidate pozvala k dopolnitvi prijave.

Zavržene bodo prijave:

* ki ne bodo poslane v roku in na način, ki je določen v 5. točki javnega razpisa,
* ki ne bodo vsebovale vseh dokumentov, ki jih zahteva 4. točka javnega razpisa, in ne bodo dopolnjene v skladu s pozivom za dopolnitev prijave.

Zavrnjene bodo prijave:

* tistih kandidatov, ki ne bodo izpolnjevali osnovnih pogojev iz 2. točke javnega razpisa,
* tistih kandidatov, ki v primeru, če bo prijavljenih kandidatov več, kot je razpisanih sredstev, ne bodo dosegli zadostnega števila točk na podlagi meril določenih v 7. točki javnega razpisa,
* tistih kandidatov, ki bodo vsebovale netočne, nejasne oziroma nepopolne podatke v bistvenih elementih prijave in jih kandidat tudi po pozivu na dopolnitev prijave razpisne komisije ne bo ustrezno dopolnil oziroma pojasnil.
1. **Merila za dodelitev sredstev**
2. SKLOP A

Ministrstvo bo na osnovi spodaj navedenega izbirnega postopka in rezultatov ocenjevanja v sklopu A dodelilo 300 štipendij, in sicer glede na skupine študijskih programov iz 1.1. točke javnega razpisa predvidoma 225 štipendij za skupino naravoslovje ter predvidoma 75 štipendij za skupino programov s področja posebnih potreb.

Kandidati študijskih programov, navedenih pod črkama A in B 1.1. točke javnega razpisa, ki bodo izpolnjevali pogoje javnega razpisa, bodo razvrščeni po naslednjih merilih:

Kandidati vpisani v prvi letnik študijskih programov, navedenih pod črkama A in B 1.1. točke javnega razpisa:

1. povprečna ocena dosežena na splošni ali poklicni maturi (skupaj največ ocena 5,00, kar ustreza številu točk po tem merilu),
2. povprečna ocena, dosežena v 3. in 4. letniku srednješolskega izobraževanja (skupaj največ ocena 5,00, kar ustreza številu točk po tem merilu) in
3. izjemni dosežki na državnih ali mednarodnih tekmovanjih (do vključno 4 izkazane izjemne dosežke se vrednoti z 1 točko, izkazanih 5 ali več izjemnih dosežkov pa z 2 točkama).

Kandidati vpisani v drugi, tretji ali četrti letnik študijskega programa navedenega pod črko A 1.1. točke javnega razpisa:

1. povprečna ocena vseh opravljenih izpitov (ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega) študijskega programa za pridobitev izobrazbe prve stopnje (skupaj največ ocena 10,00, kar ustreza številu točk po tem merilu) in
2. izjemni dosežki na državnih oziroma mednarodnih tekmovanjih (do vključno 4 izkazane izjemne dosežke se vrednoti z 1 točko, izkazanih 5 ali več izjemnih dosežkov pa z 2 točkama).

Kandidati vpisani v drugi, tretji, četrti ali peti letnik študijskega programa navedenega pod črko B 1.1. točke javnega razpisa:

1. povprečna ocena vseh opravljenih izpitov (ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega) enovitega magistrskega študijskega programa druge stopnje (skupaj največ ocena 10,00, kar ustreza številu točk po tem merilu) in
2. izjemni dosežki na državnih oziroma mednarodnih tekmovanjih (do vključno 4 izkazane izjemne dosežke se vrednoti z 1 točko, izkazanih 5 ali več izjemnih dosežkov pa z 2 točkama).

Največja vrednost točk, ki jo lahko kandidat tako doseže, je 12,00 točk.

Kandidati študijskih programov, navedenih pod črko C 1.1. točke javnega razpisa, ki bodo izpolnjevali pogoje javnega razpisa, bodo razvrščeni po naslednjih merilih:

Kandidati vpisani v prvi letnik:

1. povprečna ocena vseh opravljenih izpitov (ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega) študijskega programa za pridobitev izobrazbe prve stopnje (skupaj največ ocena 10,00, kar ustreza številu točk po tem merilu) in
2. izjemni dosežki na državnih oziroma mednarodnih tekmovanjih (do vključno 4 izkazane izjemne dosežke se vrednoti z 1 točko, izkazanih 5 ali več izjemnih dosežkov pa z 2 točkama).

Kandidati vpisani v drugi letnik:

1. povprečna ocena vseh opravljenih izpitov (ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega) magistrskega študijskega programa druge stopnje (skupaj največ ocena 10,00, kar ustreza številu točk po tem merilu) in

izjemni dosežki na državnih oziroma mednarodnih tekmovanjih (do vključno 4 izkazane izjemne dosežke se vrednoti z 1 točko, izkazanih 5 ali več izjemnih dosežkov pa z 2 točkama).

Največja vrednost točk, ki jo lahko kandidat tako doseže, je 12,00 točk.

Povprečna ocena, dosežena na splošni ali poklicni maturi je povprečje vseh številčno izraženih ocen doseženih na splošni ali poklicni maturi na dve decimalni številki natančno ter pomeni število točk po tem merilu.

Povprečna ocena, dosežena v 3. in 4. letniku srednješolskega izobraževanja je povprečje vseh številčno izraženih končnih ocen vseh predmetov 3. in 4. letnika na dve decimalni številki natančno ter pomeni število točk po tem merilu.

Povprečna ocena vseh opravljenih izpitov je povprečje vseh številčno izraženih ocen izpitov (ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega) študijskega programa za pridobitev izobrazbe prve stopnje na dve decimalni številki natančno ter pomeni število točk po tem merilu.

Kandidati se razvrstijo po prednostnem vrstnem redu, po točkah, doseženih po merilih iz te točke javnega razpisa. Glede na to se v sklopu A posebej razvrstijo kandidati skupine naravoslovje iz 1.1. točke tega javnega razpisa, med katerimi se za dodelitev štipendij izbere predvidoma 225 kandidatov, ki so dosegli najvišje število točk. Prav tako se v sklopu A posebej razvrstijo kandidati skupine programov s področja posebnih potreb iz 1.1. točke tega javnega razpisa, med katerimi se za dodelitev štipendij izbere predvidoma 75 kandidatov, ki so dosegli najvišje število točk.

Če bi bilo na zadnje mesto, ki v sklopu A še omogoča dodelitev štipendije kandidatom iz skupine naravoslovje oziroma kandidatom iz skupine programov s področja posebnih potreb iz 1.1. točke tega javnega razpisa mogoče uvrstiti več prijav kandidatov z enakim številom točk, imajo med njimi prednost prijave kandidatov, vpisanih v študijske programe, navedene pod črko C 1.1.točke javnega razpisa. Če bi bilo tudi po tem razvrščanju na zadnjem mestu, ki še omogoča dodelitev štipendije kandidatom iz skupine naravoslovje oziroma kandidatom iz skupine programov s področja posebnih potreb iz 1.1.točke tega javnega razpisa mogoče uvrstiti več prijav kandidatov, se prijave kandidatov, vpisanih v študijske programe, navedene pod črko C 1.1.točke javnega razpisa razvrstijo še po merilu višje povprečne ocene izpitov (ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega) zadnjega letnika, prijave kandidatov, vpisanih v študijske programe pod črkama A in B 1.1.točke javnega razpisa, pa razvrstijo še po merilu višje povprečne ocene, dosežene na splošni ali poklicni maturi.

V primeru nerazdeljenih sredstev v sklopu A za dodelitev štipendij kandidatom v skupini naravoslovje, se preostanek sredstev nameni kandidatom skupine programov s področja posebnih potreb po kriteriju večjega števila točk. V primeru nerazdeljenih sredstev za dodelitev štipendije kandidatom v skupini programov s področja posebnih potreb se preostanek sredstev nameni kandidatom skupine naravoslovje po kriteriju večjega števila točk.

1. SKLOP B

Ministrstvo bo na osnovi spodaj navedenega izbirnega postopka in rezultatov ocenjevanja v sklopu B dodelilo predvidoma 50 štipendij.

Kandidati iz 1.2. točke javnega razpisa, ki bodo izpolnjevali pogoje javnega razpisa, bodo razvrščeni po naslednjih merilih:

1. povprečna ocena vseh opravljenih izpitov (ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega) študijskega programa za katerega imajo sklenjeno pogodbo o štipendiranju (skupaj največ ocena 10,00, kar ustreza številu točk po tem merilu) in
2. izjemni dosežki na državnih oziroma mednarodnih tekmovanjih (do vključno 4 izkazane izjemne dosežke se vrednoti z 1 točko, izkazanih 5 ali več izjemnih dosežkov pa z 2 točkama).

Največja vrednost točk, ki jo lahko kandidat tako doseže, je 12,00 točk.

Kandidati se razvrstijo po prednostnem vrstnem redu, po točkah, doseženih po merilih iz te točke javnega razpisa.

Če bi bilo na zadnje mesto, ki še omogoča dodelitev štipendije, mogoče uvrstiti več prijav kandidatov z enakim številom točk, se prijave kandidatov razvrstijo še po merilu doseženih točk za izjemne dosežke na državnih oziroma mednarodnih tekmovanjih.

V primeru nerazdeljenih sredstev za dodelitev štipendij v sklopu B, se preostanek sredstev nameni kandidatom v sklopu A.

1. **Rok, v katerem bodo kandidati obveščeni o izidu javnega razpisa**

O izbiri bodo kandidati obveščeni s sklepom ministrstva, najkasneje v roku šestdesetih (60) dni od dneva odpiranja prijav prispelih na javni razpis.

Kandidat, ki meni, da izpolnjuje pogoje in merila iz javnega razpisa, njegova prijava pa je bila s sklepom zavrnjena oziroma zavržena, lahko sproži spor pred pristojnim sodiščem v tridesetih (30) dneh od prejema sklepa. Tožba se lahko vloži neposredno pisno ali pa se pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto.

Ministrstvo si pridržuje pravico, da predmetni javni razpis do izdaje sklepov o dodelitvi štipendij kadarkoli prekliče, z objavo v Uradnem listu RS.

1. **Obveznosti štipendista**
2. SKLOP A

Štipendist je dolžan:

1. v času študija v rokih, določenih v štipendijski pogodbi, izpolnjevati študijske obveznosti,
2. predložiti dokazila o izpolnjevanju pogojev za štipendiranje v skladu z 2. točko javnega razpisa ter obvestiti ministrstvo o vseh dejstvih in okoliščinah, ki bi lahko vplivale na štipendijsko razmerje,
3. ministrstvo pisno obveščati o spremembah, ki se zgodijo v tekočem študijskem letu in bi lahko vplivale na štipendijsko razmerje, in sicer v sedmih (7) dneh po nastali spremembi ali v sedmih (7) dneh od dneva, ko je za spremembo izvedel, kar med drugim vključuje tudi:
	1. prekinitev izobraževanja,
	2. prejemanje kadrovske štipendije,
	3. spremembo študijskega programa za pridobitev izobrazbe,
	4. druge nastale okoliščine (starševstvo, opravičljivi zdravstveni razlogi, izjemne družinske in socialne okoliščine, višja sila).
4. v primeru spremembe študijskega programa za pridobitev izobrazbe pridobiti od ministrstva soglasje za spremembo.

Štipendist, vpisan v študijski program za pridobitev izobrazbe naveden pod črko A točke 1.1. javnega razpisa, se je dolžan po končanem študijskem programu prve stopnje vpisati v študijski program druge stopnje, s katerim bo pridobil izobrazbo, ki je določena kot ustrezna za opravljanje vzgojno-izobraževalnega dela na področju vzgoje in izobraževanja.

Štipendist se je dolžan po končanem študijskem programu druge stopnje zaposliti na področju vzgoje in izobraževanja za najmanj toliko časa (preračunano na polni delovni čas), kolikor študijskih let je prejemal štipendijo. Štipendist je lahko oproščen te obveznosti, če:

* med izobraževanjem ali po njegovem zaključku v obdobju (preračunano na polni delovni čas), kolikor študijskih let je prejemal štipendijo, postane trajno nezmožen za delo, kar dokazuje z odločbo Zavoda za pokojninsko in invalidsko zavarovanje Slovenije,
* v dveh letih po zaključenem študijskem programu kljub izkazanim prizadevanjem brez svoje krivde ne najde zaposlitve na področju vzgoje in izobraževanja.
1. SKLOP B

Štipendist iz 1.2. točke tega javnega razpisa bo moral celoten čas prejemanja štipendije izpolnjevati pogoje javnega razpisa, na osnovi katerega mu je bila dodeljena štipendija in sklenjena pogodba o štipendiranju.

1. **Nadaljevanje, mirovanje in prenehanje štipendiranja**

Štipendist sklopa A ali sklopa B tega razpisa je ob izpolnjevanju obveznosti iz štipendijske pogodbe upravičen do nadaljnjega prejemanja štipendije, če v vsakem naslednjem študijskem letu izpolnjuje pogoje za štipendiranje določene v 2. točki javnega razpisa, ima status študenta in je vpisan v višji letnik študijskega programa za katerega prejema štipendijo.

Ne glede na prejšnji odstavek te točke se je štipendist sklopa A ali sklopa B tega razpisa, vpisan v študijski program za pridobitev izobrazbe naveden pod črko A 1.1. točke javnega razpisa, dolžan po končanem študijskem programu prve stopnje vpisati v študijski program druge stopnje, s katerim bo pridobil izobrazbo, ki je določena kot ustrezna za opravljanje vzgojno-izobraževalnega dela na področju vzgoje in izobraževanja in o tem obvestiti ministrstvo.

Štipendist ni upravičen do prejemanja štipendije:

* za čas dvanajstih mesecev po zaključku zadnjega semestra študijskega programa prve stopnje. Štipendijsko razmerje v tem primeru miruje do vpisa štipendista v študijski program, s katerim bo pridobil izobrazbo, ki je določena kot ustrezna za opravljanje vzgojno-izobraževalnega dela na področju vzgoje in izobraževanja, vendar ne več kot dvanajst mesecev;
* za čas dvanajstih mesecev po zaključku zadnjega semestra študijskega programa druge stopnje. Štipendijsko razmerje v tem primeru miruje do zaključka študijskega programa druge stopnje;
* če ni uspešno zaključil letnika, za katerega je prejemal štipendijo ter se ni vpisal v višji letnik. Štipendijsko razmerje v tem primeru miruje do vpisa štipendista v višji letnik študijskega programa za katerega prejema štipendijo, vendar ne več kot dvanajst mesecev.

Štipendist ima pravico do mirovanja štipendijskega razmerja, če po zaključku študijskega leta, v katerem je prejemal štipendijo, nima statusa študenta, vendar največ za eno leto v celotnem trajanju štipendijskega razmerja.

Ne glede na navedeno ima štipendist dodatno pravico do mirovanja štipendijskega razmerja v primeru starševstva, in sicer po eno leto za vsakega živo rojenega otroka v času študija, opravičljivih zdravstvenih razlogov, izjemnih družinskih ali socialnih okoliščin, neizpolnjenih šolskih ali študijskih obveznosti zaradi višje sile.

Pravica do mirovanja štipendijskega razmerja iz tretjega odstavka 10. točke se ne more uveljavljati zapored z letom mirovanja štipendijskega razmerja iz četrtega odstavka 10. točke javnega razpisa.

Štipendist v času mirovanja štipendijskega razmerja ni upravičen do prejemanja štipendije.

Štipendist izgubi pravico do štipendije in je dolžan vrniti prejete zneske, če:

* po letu dni mirovanja štipendijskega razmerja nima statusa študenta,
* opusti študij ali spremeni študijski program brez soglasja ministrstva, pristojnega za izobraževanje,
* se med prejemanjem štipendije zaposli,
* odpove štipendijsko razmerje,
* posreduje ministrstvu lažne podatke ali če ministrstvu ne posreduje podatkov, pomembnih za obstoj štipendijskega razmerja,
* ne izpolnjuje pogojev za pridobitev v skladu z 2. točko javnega razpisa oziroma pogojev za nadaljnje prejemanje štipendije,
* ne izpolni drugih obveznosti, ki so določene v štipendijski pogodbi.

Ministrstvo odstopi od štipendijske pogodbe, štipendist pa mora vrniti prejeti znesek štipendij skupaj z zakonitimi zamudnimi obrestmi. Zakonite zamudne obresti tečejo od dneva zapadlosti, določenega v pozivu za vračilo, do dneva vračila.

Štipendist za vsako posamezno študijsko leto izobraževanja ministrstvu predloži potrdilo o vpisu.

1. **Sklenitev pogodb**

Na podlagi sklepa o izbiri bo ministrstvo izbrane štipendiste iz 1.1. točke tega javnega razpisa pozvalo k sklenitvi pogodbe o štipendiranju, štipendiste iz 1.2. točke tega javnega razpisa pa k podpisu nove pogodbe o štipendiranju Če se po izdanem sklepu ugotovi dejstvo, na podlagi katerega bi v postopku javnega razpisa prišlo do drugačnega sklepa, če bi bilo ob izdaji znano, ministrstvo lahko odstopi od podpisa pogodbe oziroma nove pogodbe o štipendiranju. Štiri izvode podpisanih pogodb oziroma novih pogodbe o štipendiranju bo štipendist moral v predpisanem roku vrniti na naslov: Ministrstvo za vzgojo in izobraževanje, Masarykova cesta 16, 1000 Ljubljana. Pravočasen odziv štipendista s predložitvijo podpisanih izvodov pogodbe o štipendiranju oziroma nove pogodbe o štipendiranju je pogoj za izvršitev sklepa, sicer se šteje, da je prijavo za pridobitev štipendije umaknil.

Izplačevanje štipendije na podlagi javnega razpisa je vezano na proračunske zmogljivosti ministrstva. Ministrstvo si pridržuje pravico, da glede na razpoložljiva sredstva po posameznih proračunskih letih izbranim prijaviteljem predlaga prilagoditev dinamike plačevanja. Če se izbrani prijavitelj ne strinja s predlogom ministrstva, se šteje, da odstopa od vloge, v primeru sklenjene pogodbe o štipendiranju pa odstopa od pogodbe.

1. **Izplačilo štipendije**

Štipendija pripada štipendistu od začetka posameznega študijskega leta.

Ministrstvo bo štipendije izplačevalo praviloma do 15. v mesecu za pretekli mesec na transakcijski račun štipendista.

1. **Razpisna dokumentacija**

Razpisna dokumentacija obsega:

* besedilo javnega razpisa,
* obrazec za prijavo na javni razpis (priloga 1),
* primer pravilno označene ovojnice (priloga 2),
* vzorec pogodbe o štipendiranju (priloga 3)
* vzorec nove pogodbe o štipendiranju (priloga 4).

Razpisna dokumentacija je dosegljiva na spletnem naslovu ministrstva.

Za dodatne informacije lahko pokličete 01 4005 327 oziroma pišete na elektronski naslov kadrisolstvo.mvi@gov.si.

V tem javnem razpisu uporabljeni izrazi, ki se nanašajo na osebe in so zapisani v moški slovnični obliki, se uporabljajo kot nevtralni za moške in ženske.

 dr. Vinko Logaj MINISTER